ROMÂNIA						                                         Se aprobă
JUDEŢUL TIMIŞ 					                                           Primar,
MUNICIPIUL TIMIŞOARA			                                                  Nicolae Robu
DIRECŢIA TEHNICĂ
SERVICIUL TRANSPORT ŞI SIGURANŢA CIRCULAŢIEI
BIROUL TRANSPORT 
NR.
Bd.C.D.Loga nr 1,300030 Timisoara,tel:+40256 490 635 e-mail:Primariatm@primaria.ro internet:www.primariatm.ro


REFERAT
privind înaintarea către Guvernul României a propunerii de emitere a unei Hotărâri de Guvern pentru scoaterea din domeniul public al Statului Român şi din administrarea Ministerului Afacerilor Interne prin Inspectoratul Teritorial al Poliţiei de Frontieră Timişoara a unor suprafeţe de teren şi includerea acestora în domeniul public al Municipiului Timişoara şi în administrarea Consiliului Local al Municipiului Timişoara, judeţul Timiş, în vederea realizării unor proiecte de investiţii


	Municipiul Timişoara are în derulare trei proiecte, respectiv proiectul extindere la 4 benzi a str. Sever Bocu, pe tronsonul cuprins între str. Armoniei şi str. Constructorilor, proiectul extindere giraţie la 2 benzi a intersecţiei str. Sever Bocu – str. Armoniei – str. I.I. de la Brad şi proiectul ,,Extindere reţea troleibuz Dumbrăvița (Accesibilizarea zonei prin extinderea reţelei de troliebuz Timişoara- Dumbrăviţa)”. 
	Astfel, prin contractul de finanţare nr. 3618/29.01.2013 semnat între Municipiul Timişoara prin Primar şi Ministerul Dezvoltării Regionale şi Administraţiei Publice, a fost aprobată finanţarea realizării obiectivului de investiţie „Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara – Dumbrăviţa)”, cod SMIS 40812, finanţat prin Programul Operaţional Regional 2007-2013, Axa prioritară 1 - „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1. - „Planuri integrate de dezvoltare urbană” sub-domeniul „Poli de creştere”. Durata de implementare a proiectului este până în iunie 2015.
	În cadrul programului de modernizare a reţelei stradale a municipiului Timişoara este cuprinsă şi amenajarea intersecţiei dintre Calea Sever Bocu (Lipovei), strada Ion Ionescu de la Brad şi strada Armoniei. În prezent în această intersecţie se întâlnesc patru ramuri: la sud Calea Sever Bocu (Lipovei) strada de categoria a II-a, la vest strada Armoniei – strada de categoria a IV-a, la est strada Ion Ionescu de la Brad – categoria a II-a, iar la nord Calea Sever Bocu (care reprezinta DJ691) ce urmeaza sa fie amenajată ca o strada de categoria a II-a, cu 4 benzi de circulatie (cate 2 pe sens) până la intersecţia cu traseul inelului IV (Str. Constructorilor) de circulaţie a municipiului Timişoara. 
Este necesar amenajarea sensului giratoriu şi largirea la 4 benzi a tronsonului I.I. de la Brad- Str. Constructorilor  în vederea fluidizarii traficului.
Calea Sever Bocu (care reprezinta DJ691) urmeaza a se amenaja ca stradă de categoria a II-a, cu 4 benzi de circulatie (câte 2 pe sens) pana la intersecţia cu traseul inelului IV (Str. Constructorilor) de circulatie a municipiului Timisoara. Lărgirea urmeaza a se executa pe o lungime de circa 333 m. 
Realizarea celor 4 benzi de circulatie pe Calea Sever Bocu (DJ 691) se face pana la Inelul  IV (Str. Constructorilor) care reprezinta limita nordica a municipiului Timisoara in aceasta zona.             Intersectia dintre traseul DJ 691 si Inelul IV va fi sistematizata odata cu realizarea a 4 benzi de circulatie in localitatea Dumbravita. 
De asemenea, menţionăm faptul că încărcarea/descăcarea de pe Autostrada A1 se realizează de pe această stradă a Municipiului, ceea ce conduce la aglomerări/blocaje în trafic.
Realizarea proiectelor va contribui în mod direct la creşterea confortului locuitorilor, prin efectuarea unor prestaţii de înalt nivel calitativ, atât în ceea ce priveşte buna deservire cât şi în privinţa siguranţei circulaţiei şi implicit alinierea la standardele internaţionale în domeniu.
Creşterea sensibilă a intensităţii circulaţiei aduce cu sine mărirea timpului necesar pentru deplasare, respectiv de parcurgere a traseului de către vehiculele.
Experienţa arată că infrastructura rutieră evoluează mai încet decât gradul de motorizare şi gradul de mobilitate al populaţiei, fapt pentru care este necesar să se stabilească unele măsuri în avans pentru asigurarea fluidităţii circulaţiei pe drumurile publice.
Datorită societăţilor comerciale existente pe teritoriul localităţii Dumbrăviţa, care însumează în jur de 2800 de locuri de muncă, fluxurile de călători atrase zilnic se situează în jurul valorii de 2500 de navetişti. De asemenea, din localitatea Dumbrăviţa către Municipiul Timişoara sunt generate alte circa 4000 de deplasări, doar pentru muncă şi educaţie, la care se adaugă cele făcute în alte scopuri (interes personal, sănătate, divertisment, etc.). În prezent aceste deplasări se efectuează cu autoturismele personale şi în mai mică măsură cu transportul public judeţean. 
Parte din terenul identificat pentru extinderea giraţiei la 2 benzi a intersecţiei str. Sever Bocu – str. Armoniei – str. I.I. de la Brad este în domeniul public al Satului Român şi în administrarea Ministerului Afacerilor Interne prin Inspectoratul Teritorial al Poliţiei de Frontieră Timişoara, conform CF Timişoara nr. 410361, top: 2184 şi CF Timişoara nr. 433533, top: 433533.
În urma solicitărilor noastre, Ministerul Afacerilor Interne prin Inspectoratul Teritorial al Poliţiei de Frontieră Timişoara, prin adresa cu nr. 2761512/31.10.2014, ne comunică faptul că, transmiterea în domeniul public al municipiului Timişoara şi administrarea Consiliului Local al Municipiului Timişoara a părţii de imobil aferent realizării sensului giratoriu se poate face numai cu respectarea prevederilor art. 9, alin. (1) din Legea nr. 213 privind bunurile proprietate publică, prin hotărâre a guvernului la solicitarea Consiliului Local al Municipiului Timişoara.
Astfel, potrivit art. 9 alin. (1) din Legea nr. 213/1998 trecerea unui bun din domeniul public al statului în domeniul public al unei unitati administrativ-teritoriale se face la cererea consiliului  local, prin hotarare a Guvernului.
Trecerea suprafeţei de teren amintite în domeniul public al Municipiului Timişoara implică adoptarea, în prealabil, a unei hotărâri de guvern în acest sens.
Având în vedere cele menţionate mai sus, PROPUNEM spre aprobare:
· înaintarea către Guvernul României a propunerii de emitere a unei hotărâri pentru scoaterea din domeniul public al Statului Român şi Ministerului Afacerilor Interne prin Inspectoratul Teritorial al Poliţiei de Frontieră Timişoara a unei suprafeţe de 266 mp din terenul situat în Timişoara nr. 410361, top: 2184 şi a unei suprafeţe de 561 mp din terenul situat în Timişoara CF Timişoara nr. 433533, top: 433533, şi includerea acestor suprafeţe de teren în domeniul public al Municipiului Timişoara şi în administrarea Consiliului Local al Municipiului Timişoara, judeţul Timiş, în vederea extinderii sensului giratoriu la 2 benzi de la intersecţia str. Sever Bocu – str. Armoniei – str. I.I. de la Brad.
· completarea inventarului domeniului public al Municipiului Timişoara cu terenurile din anexa 1.

